ડોક્ટર સત્વર આવી પહોંચ્યા. એ એક મોટી ઉંમરના ટૂંકા કદના સદગૃહસ્થ હતા. એ મહર્ષિના હાથને ધોવા લાગ્યા. પરિસ્થિતિ વધારે ખરાબ ના થાય એટલા માટે એમણે મહર્ષિને વહેલી તકે હોલમાંથી બહાર નીકળવાની સૂચના કરી. પરંતુ મહર્ષિએ એમના વિલક્ષણ હળવા હાવભાવ દ્વારા ના પાડી. એમણે આજુબાજુના એકઠા થયેલા માણસો તરફ દૃષ્ટિપાત કર્યો અને એમના મુખમંડળ પર એક વાર ફરીથી અલૌકિક સુંદર સ્મિત પ્રકાશી ઊઠ્યું. એ સંમોહક સુખદ સ્મિત દ્વારા એ જાણે કે અમારા અંતઃકરણના અવસાદને દૂર કરવા માગતા’તા. એ અંતઃકરણ એમની દિવ્ય દૃષ્ટિથી છૂપાં નહોતાં રહ્યા.